
НЫСАН


	1. 
	НҚА жобасының атауы 
(НҚА түрін көрсете отырып)
	[bookmark: _GoBack]«Агроөнеркәсіптік кешен субъектілерінің қарыздарына кепілдік беру және сақтандыру шеңберінде субсидиялау қағидаларын бекіту туралы» Қазақстан Республикасы Ауыл шаруашылығы министрінің 2015 жылғы 30 қаңтардағы № 9-1/71 бұйрығына өзгерістер енгізу туралы» бұйрықтың жобасы (бұдан әрі – Бұйрықтың жобасы) 

	2. 
	Әзірлеуші мемлекеттік орган
	Қазақстан Республикасы Ауыл шаруашылығы министрлігі

	3. 
	НҚА жобасын әзірлеу үшін негіздемелер (тиісті НҚА немесе тапсырмаға сілтеме жасай отырып (бар болса))
	Бұйрық жобасын әзірлеуге агроөнеркәсіптік кешен субъектілерінің кредиттік ресурстарға қолжетімділігін арттыру мақсатында агроөнеркәсіптік кешен субъектілерінің қарыздарын кепілдендіру және сақтандыру шеңберінде субсидиялау қағидаларын жетілдіру қажеттілігі негіз болып табылады.
Инвестициялық жобаларды қаржыландыру мүмкіндіктерін кеңейту мақсатында Қағидалардың 3-тармағында көрсетілген жобаларды қаржыландыру кезінде Қағидалардың 3-1 және 3-2-тармақтарында көзделген тетікке ұқсас портфельдік кепілдік беру тетігін қолдану көзделеді. Аталған тетікті қолдану кредитор үшін белгіленген лимит шегінде кепілдіктер беру рәсімін оңайлатуға, әкімшілік рәсімдерді қысқартуға және агроөнеркәсіптік кешен субъектілері үшін қарыз қаражатының қолжетімділігін арттыруға мүмкіндік береді.
Сонымен қатар, кредиттік қаражат беру шарты ретінде егіс алқаптарын міндетті сақтандыру туралы талап алып тасталады. Қолданыстағы агросақтандыру тетігі сақтандырудың ерікті сипатын көздейді, осыған байланысты егіс алқаптарын сақтандыру туралы шешімді ауыл шаруашылығы тауарын өндірушілер дербес қабылдайды. Аталған талапты алып тастау ауыл шаруашылығы тауарын өндірушілерге түсетін қосымша қаржылық жүктемені болдырмауға және агросақтандырудың ерікті сипатын сақтауға мүмкіндік береді.
Осылайша, өзгерістер енгізу қарыздарды кепілдендіру тетігін жетілдіруге, агроөнеркәсіптік кешен субъектілері үшін кредиттік ресурстардың қолжетімділігін арттыруға және егіс алқаптарын сақтандырудың ерікті сипатын сақтауға бағытталған.

	4. 
	НҚА жобасының қысқаша мазмұны, негізгі ережелердің сипаттамасы
	Бұйрық жобасында агроөнеркәсіптік кешен субъектілерінің қарыздарын кепілдендіру және сақтандыру шеңберінде субсидиялау қағидаларына Қағидалардың 3-тармағында көзделген инвестициялық жобаларды қаржыландыру кезінде портфельдік кепілдік беру тетігін қолдану бөлігінде, сондай-ақ кредиттік қаражат беру шарты ретінде егіс алқаптарын міндетті сақтандыру туралы талапты алып тастау бөлігінде өзгерістер енгізу көзделеді.

	5. 
	Күтілетін нәтижелердің нақты мақсаттары мен мерзімдері
	Агроөнеркәсіптік кешенді дамыту, АӨК субъектілерін қаржыландыру мүмкіндіктерін кеңейту және кепілдік беру құралының қолжетімділігін арттыру. 

